kardosdrur/scandi-wiki huggingface dataset:
Jonathan Hyde

Jonathan Hyde (født 21. maj 1948 i Brisbane, Queensland) er en australsk-født engelsk skuespiller, kendt for sine roller som J. Bruce Ismay, den administrerende direktør for White Star Line i Titanic, egyptologen i The Mummy og Sam Parrish/Van Pelt, jægeren i Jumanji. Han er gift med den skotske sopran Isobel Buchanan. De har sammen to døtre, hvoraf den ene er skuespillerinden Georgien King.

Han medvirkede også i filmen Anaconda fra 1997 sammen med Jennifer Lopez og Owen Wilson. Han er medlem af Royal Shakespeare Company.

Eksterne henvisninger 
 

Skuespillere fra Storbritannien
Personer fra Brisbane
Tørsbøl Station

Tørsbøl Station er en tidligere station i Tørsbøl på Sønderborgbanen i Jylland. Da det åbnede i 1901 var det en vigtig station på strækningen, da der udgik flere baner derfra. Oprindeligt var hovedbanen strækningen mellem Sønderborg og Padborg med en sidebane til Tinglev. Dette skyldtes at området på daværende tidspunkt var tysk og man ønskede derfor at orientere banen mod syd. Efter Genforeningen i 1920 blev det pludselig mere vigtigt med ruten til Tinglev og dermed orienteret mod nord. Som følge af dette blev banen til Padborg også nedlagt i 1932 og Tørsbøl gik dermed fra at være et knudepunkt til en almindelig station. Stationen blev nedsat til trinbræt i 1969 og endeligt nedlagt for trafik i 1974.

I området findes der i dag en mindesten for Padborg-Tørsbøl strækningen og stationsbygningen er der også stadig.

Nedlagte jernbanestationer i Danmark
Stationer på Sønderborgbanen
Stationer i Sønderjylland (i Danmark)
Bygninger, konstruktioner og anlæg i Sønderborg Kommune
Kari Wuhrer

Kari Samantha Wührer (født 28. april 1967 i Brookfield, Connecticut i USA) er en amerikansk skuespillerinde og sanger. Hun bliver for det meste krediteret som Kari Wührer og sometider som Kari Salin.

Hendes forældre var Karin (født Noble), en lønrevisor, og Andrew Wührer, en politibetjent og bilforhandler. Hun har tre søskende. Som teenager sang hun i natklubber, som hun var nød til at snige sig ud af familiens hjem for at udføre. Wührer begyndte at studere skuespil i en alder af 13 på Wooster Skole. Hun studerede drama på NYU's Tisch School of the Arts, Marymount Manhattan College, Columbia University, og Royal Academy of Dramatic Arts i London med det berømte underviser Uta Hagen.

I 1997 spillede hun rollen som Denis Kalberg, kæresten til Owen Wilsons rolle Gary Dixon i gyserfilmen Anaconda.

Privatliv 
Wührer blev gift med Daniel Salin i 1994 og skilt i 1999.
Wührer blev gift med filmproducenten James Scura i 2003. Hun og hendes mand har sammen tre børn: en dreng ved navn Enzo, født januar 2004 en pige ved navn Evangeline, født 27 marts 2006 og den 4. september 2008 fødte hun en pige ved navn Echo Luna.

Eksterne henvisninger 
 

Skuespillere fra USA
Vandtårnet ved Langå Station

Vandtårnet ved Langå Station er et vandtårn af den jydsk/fynske type placeret ved Langå Station.

Vandtårne i Region Midtjylland
Langå
Luis Llosa

Luis Llosa (født i Lima i 1951) er en peruviansk filminstruktør, filmproducer og manuskriptforfatter. Han er fætter til den peruvianske forfatter Mario Vargas Llosa. Han har produceret en lang række film og utallige tv-serier. Han er gift med sin kusine, der er sangerinden Roxana Valdivieso Llosa.

I 1998 steg han til berømmelse med gyserfilmen Anaconda fra 1997, hvor Jennifer Lopez, Ice Cube, Eric Stoltz og Owen Wilson spillede hovedrollerne.

Filmografi 
 Crime Zone (1988)
 Sniper (1993)
 Eight Hundred Leagues on the Amazon (1993)
 Fire on the Amazon (1993)
 The Specialist (1994)
 Anaconda (1997)
 The Feast of the Goat (2005)

Eksterne henvisninger 
 

Filmproducere
Manuskriptforfattere
Filminstruktører fra Peru
Maria Rørbye Rønn

Bodil Maria Rørbye Rønn R. (født 25. januar 1964) er en dansk jurist, der siden 2010 har været DR's generaldirektør, frem til februar 2011 dog som konstitueret. 

Rønn er uddannet cand.jur. fra Københavns Universitet. Hun var tidligere ansat i Justitsministeriet og Kulturministeriet inden hun i 1995 kom til DR. Her begyndte hun i DR Ophavsret, og blev i 2001 chef for DR Jura. I 2007 blev ansvarsområdet udvidet, så hun fik titel af chef for DR Jura, Politik og Strategi. Da Kenneth Plummer forlod DR 28. oktober 2010 blev hun konstitueret generaldirektør, og 6. februar 2011 kom det frem, at bestyrelsen har valgt hende til ny generaldirektør.
Morten Hesseldahl, Lisbeth Knudsen og Ulrik Haagerup blev set som kandidater til posten som generaldirektør, men Rønn endte som direktør efter enighed i bestyrelsen.

15. april 2013 modtog Rørbye Rønn Ridderkorset af 1. grad.

I 2015 publicerede DR’s generaldirektør, cand.jur. Maria Rørbye Rønn, en kronik i Berlingske; ifølge hendes kronik brugte de 7-12-årige tre gange så lang tid på at se Disney, Youtube og Netflix, som de brugte på at se DR Ultra. Kronikken har generaldirektøren publiceret kun to år efter, at TV-kanalen DR Ultra blev lanceret.

Kilder

Jurister fra Danmark
Ansatte i DR
Personer i Kraks Blå Bog
Riddere af Dannebrog
12 bilder

12 bilder er et album med Eirik Lie udgivet i 1996. Dette er hans første og hidtil sidste plade som soloartist.

Sporliste 

 Hugin & munin
 112 par sko
 Det var en lørdag aften
 Istapper
 Ensom dame på kafé
 Siden tidenes morgen....
 Tananarivo? – Atacama!
 Ravner
 Ensom sjømann med trekkspill
 Ensom prins med gitar
 Juni
 Dystopia

Album fra 1996
Album fra Norge
Debutalbum fra 1996
Omar Suleiman

Omar Suleiman (arabisk عمر سليمان;) (2. juli 1936 i Qena – 19. juli 2012] var en egyptisk politiker og generalløjtnant. Fra 1993 til den 29. januar 2011 var han direktør for det egyptiske efterretningsvæsen Muchabarat og siden den 29. januar 2011 Egyptens vicepræsident; den 11. februar 2011, blev han midlertidig præsident efter Hosni Mubaraks tilbagetræden.

Biografi 
Suleiman blev født i Øvre Egypten. 1954 begyndte han sin uddannelse på en militærskole i Kairo. En del af uddannelsen fandt sted i Moskva. Han afsluttede sit studium som bachelor og magister. Mellem 1962 og 1973 havde han forskellige vigtige positioner under alle krigene mellem Egypten og Israel. 1991 blev han leder af det egyptiske militære efterretningsvæsen. Suleiman var en anerkendt formidler i 2000 under stridighederne mellem Israel og Palæstina, den anden intifada. 

Den 29. januar 2011 blev han på grund af det stigende pres under urolighederne i Egypten udnævnt til vicepræsident. Udnævnelsen er bemærkelsesværdig, da Hosni Mubarak siden han overtog magten i 1981 ikke havde nogen vicepræsident.

Omar Suleiman fik den 5. februar 2011 af Hosni Mubarak, overdraget opgaven med at søge dialog med de forskellige politiske grupperinger i landet for at lægge en dæmper på de omfattende demonstrationer.

Politikere fra Egypten
Personer fra Egypten
Luigi Delneri

Luigi Delneri (født 23. august 1950), ofte stavet forkert som "Del Neri", er en italiensk fodboldtræner og tidligere fodboldspiller. Han er tidligere cheftræner i den italienske klub Juventus, som han trænede i sæsonen 2010/2011. Han blev fyret midt i sæsonen grundet manglende resultater og en katastrofal placering som nummer syv i ligatabellen.

Kilder 
http://www.usatoday.com/sports/soccer/2010-05-19-3878720069_x.htm
http://soccernet.espn.go.com/news/story?id=788864&cc=5739 
http://www.soccerway.com/coaches/luigi-del-neri/110813/

Fodboldtrænere fra Italien
Fodboldspillere fra Italien
Ketil Teisen

Ketil Teisen (født 1966) er cand. phil. i film- og medievidenskab og har medvirket i en række børneunderholdningsprogrammer i både radio og tv, bøger og musik, heriblandt Naturpatruljen (med Martin Keller og Sebastian Klein) og Martin og Ketil – verden for begyndere (med Martin Keller).

Teisen arbejder med film som instruktør, fotograf og klipper i sit firma Ketilstadir. Han har bl.a. lavet filmserien Port Hundested. Han publicerer sine film på Vimeo og YouTube. Han laver primært dokumentarfilm.

Privatliv 
I 2007 blev hans forældre dræbt ombord på deres motorbåd af den 26-årige Lars Kjærsgaard, der var ombord for at besigtige den med henblik på at købe den. Manden stak dem med i alt 20 stik og kastede dem overbord. Året efter blev manden dømt til tidsubestemt behandling.

Referencer

Eksterne henvisninger 
 
 

Tv-skuespillere fra Danmark
Leon Robinson

Leon Preston Robinson IV (født 8. marts 1962), krediteres ofte bare som "Leon", er en amerikansk skuespiller og sangre, der begyndte sin karriere i 1981.

Robinson har bl.a. haft væsentlige roller i Cool Runnings, Cliffhanger og den amerikanske miniserie The Temptations.

Udvalgt filmografi 
 Stripes (1981)...Soldier
 All the Right Moves (1983)...Shadow Nadeing
 The Flamingo Kid (1984)...Fortune Smith
 Band of the Hand (1986)...Moss
 The Father Clements Story (1987)...Ice
 The Lawless Land (1988)...Road Kill
 Colors (1988)...Killer Bee
 The Women of Brewster Place (1989)...Abshu
 A Mother's Courage (1989)...Michael Thomas
 Like a Prayer (music video)...(1989)
 The Five Heartbeats (1991)...J. T. Matthews
 Cool Runnings (1993)...Derice Bannock
 Cliffhanger (1993)...Kynette
 Bad Attitude (1993)
 Above the Rim (1994)...Shep
 Waiting to Exhale (1995)...Russell
 Pure Danger (1996)...Felix
 Once Upon a Time... When We Were Colored (1996)...Uncle Melvin
 Spirit Lost (1997)...John
 B.A.P.S. (1997)...Sig selv
 The Temptations (1998)...David Ruffin
 Side Streets (1999)...Errol Boyce
 Friends and Lovers (1999)...Tyrell
 Bats (1999)...Jimmy Sands
 The Little Richard Story (2000)...Little Richard
 Ali (2001)...Joe Simmons
 Buffalo Soldiers (2001)...Stoney
 Get Rich or Die Tryin' (2005)...Slim
 Cover (2007)... Ryan Chambers
 The Brooklyn Heist (aka Capers) (2009)...Ronald
 Je'Caryous Johnson Presents: 3 Ways to Get a Husband '' (2009)

Eksterne henvisninger 

 

Skuespillere fra New York
Filmskuespillere fra USA
Personer fra New York City
Statkraft Hurum saltkraftværk

Statkraft Hurum saltkraftværk (Statkraft Osmotic Power Prototype) er verdens første saltkraftværk, baseret på energi fra osmose. Kraftværket drives af Statkraft. Det er placeret ved Tofte i Hurum, med lokaler på fabriksområdet ved Södra Cell Tofte cellulosefabrik. Kraftværket udnytter osmosen, som opstår når ferskvand og saltvand mødes adskilt af en membran. Saltvandet trækker ferskvand gennem membranen – og den resulterende trykforøgelse på saltvandssiden anvendes til at producere elektricitet via en vandturbine. 

Anlægget er en prototype udviklet sammen med SINTEF, og startede prøveproduktion af kraft 24. november 2009. Kronprinsesse Mette-Marit forestod den officielle åbning af anlægget. Dette anlæg har været planlagt siden sommeren 2008, med et vandforbrug på 10 liter ferskvand og 20 liter saltvand per sekund. Man forventer en effekt på 2-4 kW. Med bedre membraner antages det, at effekten for et lignende anlæg kan øges til ca. 10 kW. Det er beregnet at kommerciel drift kan ske mellem 2012 og 2015.

Kilder/referencer

Eksterne henvisninger 
 Archive.org backup: Statkraft – «Saltkraft», presentasjon oktober 2009.
 Archive.org backup: Statkraft – «Verdens første saltkraftverk åpnet!», 24. november 2009.

Saltkraft
Kraftværker
Bygninger, konstruktioner og anlæg i Norge
Statkraft
Hurum
Lilyjets

Lilyjets er et norsk pigeband som blev dannet i 2000.

Det består af Tinki Tønseth Troye (født i 1984), Lisbeth Marie Mjaugeto (født i 1983) og Kine Lee Aksnes (født i1984).
Den harmonibaseret trio skriver alt deres musik selv. De slog igennem med bl.a. sangene Going Blind Don't Let it go to Your Head og Perfect Picture.

Diskografi

Singler 
 "Going Blind"
 "Crave"
 "Don't Let It Go to Your Head" (Josh Alexander, Billy Steinberg, F. Dobson)
 cover, original sang af Fefe Dobson
 "Perfect Picture (It Would Be Better)"
 "Song for You"

Album 
 3rd Floor (2006)

Referencer 

Musikgrupper fra Norge
Etableret i 2000
3rd Floor

3rd Floor er et album af Lilyjets udgivet i 2006. Dette er bandets debutalbum. Albumet lå 5 uger på VG-lista, og endte med en 17. plads som bedste placering.

Sporliste

 On Top
 Hit By a Girl
 Perfect Picture (It Would Be Better)
 Going Blind
 Brand New Place
 Today
 Don't Let It Go to Your Head
 Since You Been Gone
 Hitchiker
 Aileen
 Crave
 1000 Songs

Debutalbum fra 2006
Album fra Norge
Debutalbum fra Norge
5500 (album)

5500 er et album udgivet af Helge Toft i september 2008. Dette er hans debutalbum og lå en uge på VG-lista og endte med en 22. plads.

Sporliste 

 Dvale
 Haugesund sove
 Ingen tårer
 Aldri igjen
 Eg lar sårene gro
 Gjennom Sverige
 Hu grine
 Greit nok for meg
 Tror du tar feil
 Nå e det slutt

Debutalbum fra 2008
Debutalbum fra Norge
Neuquén (provins)

Neuquén er en provins vest i Argentina. Den grænser til naboprovinsene La Pampa, Río Negro og Mendoza samt til Chile. Neuquén ligger i den nordlige del af Patagonien og har 474.155 indbyggere (2001) og dækker et areal på 94.078 km². Hovedstaden hedder Neuquén.

Links 
 Neuquén, turistinformation 
 offiiel hjemmeside

Provinser i Argentina
Rio Negro

Río Negro har flere betydninger:

Floder 
 Rio Negro (flod) – en biflod til Amazonfloden.
 Río Negro, Argentina – en flod i Argentina.
 Río Negro, Paraguay – en flod i Paraguay.
 Río Negro, Uruguay – en flod i Uruguay.

Lokaliteter 
 Río Negro (provins) – En af Argentinas provinser.
 Río Negro (departement) – Et af Uruguays departmenter.
 Rio Negro, Paraná – en brasiliansk kommune i delstaten Paraná.
 Rio Negro, Mato Grosso do Sul – en brasiliansk kommune i delstaten Mato Grosso do Sul.
 Rionegro - en by i Colombia
CAN

CAN har flere betydninger:
 Den Andiske Sammenslutning
 Controller area network – en type mikrocontroller bus
 Can - en eksperimental rockgruppe dannet i 1968 i Tyskland.

Andet 
 ISO landekode for Canada
 IATA-lufthavnskode for Guangzhou Baiyun International Airport i Guangzhou, Kina
Den Latinske Union

Den latinske union er en sammenslutning af lande, der bruger romanske sprog, og som arbejder for kulturel og sproglig samarbejde og udbredelse. Den latinske union blev grundlagt i 1954 i Madrid, Spanien og har eksisteret som en funktionel institution siden 1983.

Internationale organisationer
Romanske sprog
Río Negro (provins)

Río Negro er en provins i Argentina og ligger i den nordlige del af Patagonien. Den grænser op til naboprovinserne Chubut, Neuquén, Mendoza, La Pampa og Buenos Aires. Mod vest grænser provinsen op til Chile. Río Negro har en befolkning på 552.822 (2001) og dækker et areal på 203.013 km2.
Hovedstaden hedder Viedma. Andre byer er San Carlos de Bariloche og El Bolson. Río Negros vigtigste flod hedder også Río Negro. Her er verdens længste kajak-race. I Río Negro finder man også nationalparken Nahuel Huapi.

Historie
Flere indianske urbefolkningsgrupper boede i området, før spanske kolonister med blandt andet Ferdinand Magellan rykkede ind. 

Den 27. juli 1955 fik territoriet Río Negro status som provins.

Eksterne henvisninger 

 

Provinser i Argentina
AOF Center Sjælland Syd

AOF Center Sjælland Syd var en almennyttig folkeoplysende forening, dannet i forbindelse med en større strukturændring i AOF over hele landet, og dækkede 9 kommuner: Slagelse, Næstved, Sorø, Vordingborg, Ringsted, Fakse,
Stevns, Guldborgsund og Lolland. Hovedkontoret lå i Næstved.

AOF Center Sjælland Syd’s aktivitetsområder var arbejdsmarkeds-,  uddannelses- og sundhedsrettet aktivitet for kommunale jobcentre, sundheds-afdelinger, virksomheder og organisationer og har ageret som Anden Aktør siden slutningen af 1990’erne samt organisering af områdets AOF-aftenskoler (som dog er selvstændige enheder under centerstrukturen).

AOF Center Sjælland Syd er nu sammenlagt med AOF Center Sjælland Nord til det Nye AOF Center Sjælland der dækker begge de to tidligere centres områder.

Eksterne henvisninger
 Websted 
Etableret i 2010
Uddannelsesinstitutioner i Danmark
Eggensongar

Eggensongar er et album med Jørund Fluge Samuelsen udgivet i 2008. Dette er hans første plade som soloartist.

Sporliste

 Kår
 Due
 Eit stykke rav
 Iallfall
 Erlkönig
 Den einaste vi har
 Ventevise
 Knelaren
 Vi stengde
 Ein ny doktor Jekyll
 Finalevise

Debutalbum fra 2008
Debutalbum fra Norge
Rasmus Heisterberg

Rasmus Heisterberg (født 12. december 1974) er en dansk manuskriptforfatter, der siden 2003 har skrevet – alene eller i samarbejde med andre, ofte Nikolaj Arcel – manuskript til en række danske film.

Heisterberg er uddannet på Den Danske Filmskoles manuskriptlinje, og han indledte karrieren som manuskriptforfatter med at skrive afsnit til et par tv-serier, inden han skrev manuskriptet til Carsten Myllerups ungdomsgyser Midsommer. Gennembruddet kom allerede med den næste film, Kongekabale, som han skrev sammen med filmens instruktør, Nikolaj Arcel. Disse to har siden haft et produktivt samarbejde, og parrets hidtil største succes kom med manuskriptet til den med spænding ventede filmatisering af Stieg Larssons succeskrimi, Mænd der hader kvinder, som i 2011 modtog en BAFTA Award for bedste udenlandske film.

Filmografi 
 P.I.S. (tv-serie, tre afsnit som medforfatter, 2000)
 De udvalgte (tv-serie, seks afsnit, 2001)
 Midsommer (2003)
 Kongekabale (sammen med Nikolaj Arcel, 2004)
 Der var engang en dreng - som fik en lillesøster med vinger (sammen med Michael Wikke og Steen Rasmussen, 2006)
 Fighter (sammen med Nikolaj Arcel og Natasha Arthy, 2007)
 Cecilie (sammen med Nikolaj Arcel, 2007)
 De fortabte sjæles ø (sammen med Nikolaj Arcel, 2007)
 Rejsen til Saturn (sammen med Nikolaj Arcel, 2008)
 Det som ingen ved (sammen med Søren Kragh-Jacobsen, 2008)
 Mænd der hader kvinder (sammen med Nikolaj Arcel, 2009)
 Flugten (sammen med Mette Heeno, 2009)
 Sandheden om mænd (sammen med Nikolaj Arcel og Lars Kaalund, også medinstruktør, 2010)
 En kongelig affære (sammen med Nikolaj Arcel, 2012)
 Blodets bånd (2013)
 I blodet (2016)

Noter

Eksterne henvisninger 
 

Manuskriptforfattere fra Danmark
Dansksprogede forfattere fra Danmark
Personer i Kraks Blå Bog
Stereo Studio

Stereo Studio var en dansk-ejet kæde af specialbutikker, der forhandlede musik, film, konsol- og computerspil, bøger, hovedtelefoner, mobiltilbehør og merchandise. Stereo Studio blev grundlagt i Aalborg i 1975 af Frank Sørensen, men måtte efter lidt over 40 år give op over for forbrugernes ændrede indkøbsmønstre, der betød mindre behov for musik og film på fysiske medier. Kæden bestod kort før sin konkurs af 14 butikker fordelt over hele landet samt en online netbutik.

I august 2013 introduceres Studio Apparel i udvalgte butikker, hvor forskellige tøjmærker blandede deres produkter som hovedtelefoner, vinyl plader osv. i et sprit nyt butiksområde.

Butikker 
Pr. 1. maj 2015:

Referencer

Eksterne henvisninger 
www.stereostudio.dk
Stereo Studio på Facebook
Stereo Studio butikker 
www.studioapparel.dk 

Musikkæder i Danmark
Etableret i 1975
Ophørt i 2015
Henning Norbert Knudsen

Henning Norbert Knudsen (15. januar 1960 – 25. maj 1984) også kendt som Makrellen eller blot Makrel, var en dansk rocker-præsident for klubben Bullshit. Han spillede fodbold i sin fritid som målmand i AB 70. Han blev myrdet af Jørn “Jønke” Nielsen fra den rivaliserende rockerklub Hells Angels på Amager. Jønke flygtede efterfølgende ud af landet, men blev senere idømt 16 års fængsel for drabet. Hans enke Pia Soldthved Larsen optrådte senere i en række tv-programmer som Robinson Ekspeditionen samt en række udsendelser om mordet på Makrellen.

Referencer 

Rockere fra Danmark
Mord i Danmark
Fodboldspillere fra AB 70
Hans Arbien

Hans Johan Arbien (5. januar 1713 i Christiania (nu Oslo) – 4. december 1766 i København) var en norsk maler.

Hans Arbien kom til København i 1736 og blev elev af Carl Gustaf Pilo. Hans Arbien er kendt som portrætmaler og har bl.a. malet to Rosenkrantz-portrætter, og portrætterne af konferensråd Peter Vogt og dennes hustru.

Eksterne henvisninger 

Store norske leksikon

Personer fra Oslo
Danskere i 1700-tallet
Malere fra Danmark
Frimurere fra Danmark
Portrætmalere
Ole Thomasen

Ole Thomasen (født 9. februar 1934 i Randers) er en fhv. dansk nationalbankdirektør.

Han er søn af overlæge Frederik Thomasen, blev student fra Randers Statsskole 1953 og cand.oecon. fra Aarhus Universitet 1961. Han blev sekretær i Handelsministeriet 1961-63, var fuldmægtig i Danske Bankers Fællesrepræsentation 1963-65, kontorchef 1965-68, underdirektør i Amagerbanken A/S 1969, vicedirektør (medl. af direktionen) fra 1972 og var medlem af bestyrelsen for Pengeinstitutternes Betalingsformidlingscenter.

1. januar 1980 blev han hentet til Danmarks Nationalbank, hvor han var direktør indtil marts 1996. I 1989 blev han Ridder af 1. grad af Dannebrogordenen.

Kilder 
 Kraks Blå Bog 1974

Nationalbankdirektører fra Danmark
Økonomer fra Danmark
Personer fra Randers
Personer i Kraks Blå Bog
Riddere af 1. grad af Dannebrog
Studenter fra Randers Statsskole
FOSDEM

FOSDEM (Free and Open Source Developers' European Meeting) er en Europæisk event centreret omkring FOSS.  FOSDEM er målrettet mod udviklere og alle med interesse i fri og Open Source nyheder i hele verden.  FOSDEM mål er at få udviklere til at mødes og promovere opmærksomheden og brugen af fri og open source software.

FOSDEM sker hvert år i den første uge af februar ved Université Libre de Bruxelles (ULB), lokaliseret i det sydøstlige af Bruxelles og kan let nås via offentlig transport fra hovedbanegården.

Finansering
Eventet er helt gratis.
FOSDEM finansieres af sponsorer.

Andre lignende konferencer
 FSCONS

Eksterne henvisninger

FOSDEM officiel website 
https://youtube.com/fosdemtalks 
http://video.fosdem.org/ 

Linux konferencer
Daniel Ellsberg

Daniel Ellsberg (født 7. april 1931 død 16. juni 2023) er en amerikansk akademiker, der blandt andet blev kendt for at lække fortrolige papirer vedrørende Vietnamkrigen. Ellsberg har en ph.d. i økonomi fra Harvard University. 

Ellsberg blev født i Chicago, Illinois, USA. 

Daniel Ellsberg lækkede de såkaldte Pentagon Papers fra det amerikanske forsvarsministerium til avisen The New York Times, der publicerede historien i 1971.

Ellsberg er fortaler for whistleblowing og har bl.a. udvist støtte til fordel for Frank Grevil.

Kilder 

Økonomer fra USA
Aktivister fra USA
Emil Bernhard Petersen

Emil Bernhard Petersen (født 24. januar 1853 i København, død 16. august 1927 i Kastrup) var en dansk telefon- og bankdirektør.

Han var søn af snedkermester P.C.A Petersen og hustru f. Frohn, blev løjtnant af Ingeniørkorpset, afdelingschef og ingeniør i Det Store Nordiske Telegrafselskab. 1890 blev han direktør for Kjøbenhavns Telefon Aktieselskab, hvilket han var indtil 1903. Han fortsatte som bestyrelsesmedlem i telefonselskabet.

I 1903 var han med til at grundlægge Amagerbanken og blev bankens første direktør. Banken begyndte sin virksomhed i E.B. Petersens villa Strandhøj på Amager Strandvej. I 1920 gik han af, men var 1922-24 medlem af bankens bestyrelse.

Han var desuden formand for bygningskommissionen, medlem af skolekommissionen og sundhedskommissionen for Tårnby Sogn og formand for Kastrup Grundejerforening indtil 1911, medlem af Tårnby Sogneråd 1911-17, medlem af Københavns Amtssygehus' direktion 1910-16 og af Københavns Amtsråd fra 1910. Petersen var Ridder af Dannebrog.

Han er begravet på Kastrup Kirkegård.

Kilder 
 Kraks Blaa Bog 1910

Eksterne henvisninger 
 

Bankdirektører fra Danmark
Ingeniørofficerer fra Danmark
Riddere af Dannebrog
Personer i Kraks Blå Bog (afdøde)
Personer fra København
Telefondirektører fra Danmark
Ingeniører fra Danmark
Amtsrådsmedlemmer
Kommunalpolitikere fra Danmark